《舟怀》
明代·屠侨

济水犹馀二百里，吴山不计一千程。山多胜事归无日，水共离人去有声。

燕子风前芹正暖，杨花春后雨初晴。逢时不用多惆怅，汗漫孤舟自在行。

作者简介：（1480—1555）明浙江鄞县人，字安卿，号东洲。屠湖子。正德六年进士。授御史。巡视居庸诸关。武宗遣使捕虎豹，侨力谏不可。累迁至左都御史。卒谥简肃。有《东洲杂稿》、《南雍集》。